
הכנסת השבע עשרה






נוסח לא מתוקן
מושב שני

פרוטוקול מס'

מישיבת ועדת הכספים

יום רביעי, ג' באדר התשס"ז (21 בפברואר 2007), בשעה 10:20

ס ד ר    ה י ו ם:
תקנות ההסדרים במשק המדינה (תיקוני חקיקה) (הקלות מס בקשר להסדרי סיוע לחקלאים) (תיקון), התשס"ז-2007

צו ההסדרים במשק המדינה (תיקוני חקיקה) (הכרזה על הסכם נוסף), התשס"ז-2007

נכחו:

חברי הוועדה:

יעקב ליצמן – היו"ר

חיים אורון

אבשלום וילן

שי חרמש

אורית נוקד

ניסן סלומינסקי

מוזמנים:
עו"ד מיכל דויטש
- מנהלת מחלקת חקיקה, רשות המסים, משרד האוצר

שמעון כהן

- מנהל אגף בכיר מקצועי, רשות המסים, משרד האוצר

חיים באומי

- תנועת המושבים, משרד החקלאות ופיתוח הכפר

ישראל עוז

- ראש מטה הסדר הקיבוצים

ירון סלומון

- המחלקה להתיישבות, תנועת האיחוד החקלאי

בועז מקלר

- רואה חשבון, יחידת המיסוי הבינמושבית

ייעוץ משפטי:

שגית אפיק

יועצת כלכלית:

סמדר אלחנני

מנהל הוועדה:

טמיר כהן

רשמה וערכה:

אהובה שרון – חבר המתרגמים בע"מ

תקנות ההסדרים במשק המדינה (תיקוני חקיקה) (הקלות מס בקשר להסדרי סיוע לחקלאים) (תיקון), התשס"ז-2007

צו ההסדרים במשק המדינה (תיקוני חקיקה) (הכרזה על הסכם נוסף), התשס"ז-2007

היו"ר יעקב ליצמן:


אני פותח את ישיבת ועדת הכספים. על סדר היום תקנות ההסדרים במשק המדינה (תיקוני חקיקה) (הקלות מס בקשר להסדרי סיוע לחקלאים) (תיקון)  התשס"ז-2007. צו ההסדרים במשק המדינה (תיקוני חקיקה) (הכרזה על הסכם נוסף), התשס"ז-2007.

מיכל דויטש:


מונחות לפניכם שתי תקנות שמטרתן לקבוע פטור ממס רווחי הון שחל על מכירת אמצעי שליטה בתאגידים שהתמורה תשמש לכיסוי התחייבויות על פי הסכם הקיבוצים  והסכמים פרטניים שנחתמו. החקיקה הזו מקורה בהחלטת ממשלה מ-10 באוקטובר 2005. בעקבות אותה החלטת ממשלה לפני כחודש הארכתם את החקיקה הראשית המסמיכה לתקנות הללו והארכתם את זה משנת 2006 לשנת 2012. במקביל, לפי המלצתכם באותה ישיבה, את התקנות עשינו לא מ-14 במאי 2006 ועד תוך 2009 אלא מה-1 בינואר 2007 ועד תום 2010, פטור מלא, ובשנת המס 2011, 70 אחוזים, ובשנת המס 2012, 35 אחוזים.


החלטת הממשלה מה-10 באוקטובר 2005 הייתה מותנית בחתימה על הסכם עם הבנקים ועם המינהלות לעניין ייעוד התמורות. ההסכם כאמור נחתם ב-14 במאי 2006 ומונח לפניכם צו הכרזה של שר האוצר שמכריז עליו כהסכם לצורך חוק ההסדרים והתקנות המונחות לפניכם.


לידיעה. יש שתי טעויות סופר ששגית אפיק ביקשה שאומר לפרוטוקול. בתקנה 3(ב) לתקנות, ברישא כתוב "על אף האמור בתקנה 3(א) רישא". צריך לומר שם: "על אף האמור בתקנה 3(א)(א) רישא".


התנאי לפטור בתקנות האלו הוא גם אישורי המינהלת וגם אישור שיינתן על-ידי מנכ"ל משרד האוצר לעניין יישום וקיום התחייבויות אחרות שקיימות בהסכמים ובהסדרים, ופנייה למנהל רשות המיסים בבקשה להסדר מס שבנושא הזה מטפל שמעון כהן, מנהל המחלקה המקצועית ברשות המיסים, בפניות מוקדמות שפנו אליו בעניין הזה.

שמעון כהן:


אני לא פניתי, אבל פנו אלינו.

מיכל דויטש:


על-פי הפקודה, סמכותו של המנהל לתת הסדרי מס, הואצלה למספר עובדים ברשות שהראשי שבהם הוא שמעון כהן שהוא מנהל המחלקה המקצועית.


אלו התקנות והצו שמונחים בפניכם. נודה על אישורכם.

היו"ר יעקב ליצמן:


מי בעד אישור התקנות?

ה צ ב ע ה

התקנות אושרו

תודה רבה.

הישיבה ננעלה בשעה 10:25.
